stanford-oval/wikipedia huggingface dataset:
Pyhän Spyridonin kirkko (Oía)

| Pyhän Spyridonin kirkko Ναός Αγίου Σπυρίδωνα |
| --- | --- |
 Pyhän Spyridonin kirkko (etualalla) ja Kristuksen ylösnousemuksen kirkko (taustalla).
Sijainti:  Oía, Thíra, Etelä-Egean saaret, Kreikka
Koordinaatit:  36°27′41″N, 25°22′32″E
Kirkkokunta:  Kreikan kirkko
Hiippakunta:  Thíran, Amorgóksen ja saarten hiippakunta
Rakentamisvuosi:  1867
Tyylisuunta:  kykladinen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Spyridonin kirkko (kreik. Ναός Αγίου Σπυρίδωνα, Naós Agíou Spyrídona, kath.kreik. Ναός Αγίου Σπυρίδωνος, Naós Agíou Spyrídonos) on ortodoksinen kirkko Oían kylässä Santorínilla Kreikassa. Se on omistettu Pyhälle Spyridonille.
Pyhän Spyridonin kirkko (vasemmalla) ja Kristuksen ylösnousemuksen kirkko (oikealla).
Pyhän Spyridonin kirkko on rakennettu vuonna 1867. Se sijaitsee Santorínin kalderan laidalla Oían pääkävelykadun eteläpuolella. Kirkkorakennus edustaa sinivalkoista kykladista arkkitehtuuria. Heti sen länsipuolella sijaitsee samantyylinen Kristuksen ylösnousemuksen kirkko. Kirkot ovat kenties Santorínin valokuvauksellisimpia ja ainakin esiintyvät usein Santoríni- ja Kreikka-aiheisissa kuvituksissa ja postikorteissa ja muun muassa kauppaketju Lidlin Eridanous-tuotemerkin tunnuskuvana.
Aiheesta muualla

Kuvia tai muita tiedostoja aiheesta Pyhän Spyridonin kirkko Wikimedia Commonsissa
Martin Frk

| Martin Frk |
| --- | --- |

Henkilötiedot
Syntynyt: 3. lokakuuta 1993 (ikä 31) Bochov, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  93 kg
Pelaajaura
Pääsarjaura:  2013–
Aik. seurat:  Halifax Mooseheads (QMJHL) Toledo Walleye (ECHL) Grand Rapids Griffins (AHL) Carolina Hurricanes (NHL) Detroit Red Wings (NHL) Los Angeles Kings (NHL) Ontario Reign (AHL) Springfield Thunderbirds (AHL) SC Bern (NL) Rapperswil-Jona Lakers (NL)
NHL-varaus:  49. varaus, 2012 Detroit Red Wings
KHL-varaus:  24. varaus, 2010 Jugra Hanty-Mansijsk
Martin Frk (s. 3. lokakuuta 1993 Bochov) on tšekkiläinen jääkiekkoilija, pelipaikaltaan oikea laitahyökkääjä.
Los Angeles Kings varasi Frk:n vuoden 2012 NHL:n varaustilaisuudessa toisella kierroksella, 49. pelaajana. Viimeisenä juniorivuotenaan QMJHL:n Halifax Mooseheadsissa Frk oli tärkeä osa Memorial Cupin voittanutta joukkuetta, jossa hänen lisäkseen pelasivat muun muassa Nathan MacKinnon sekä Jonathan Drouin.
Helmikuussa 2020 Frk teki kahden vuoden jatkosopimuksen Kingsin kanssa.
Frk tunnetaan parhaiten maalintekotaidoistaan ja NHL:n kovimmasta laukauksesta. Vuonna 2020 hän laukoi kiekon nopeudeksi 175,7 km/h.
Potiche – aivovaimo

| Potiche – aivovaimo> Potiche |
| --- | --- |

Ohjaaja:  François Ozon
Käsikirjoittaja:   Pierre Barillet (tarina)  Jean-Pierre Grédy (tarina)  François Ozon 
Tuottaja:   Eric Altmeyer  Nicolas Altmeyer 
Säveltäjä:  Philippe Rombi
Kuvaaja:  Yorick Le Saux
Leikkaaja:  Laure Gardette
Pääosat:   Catherine Deneuve  Gérard Depardieu  Fabrice Luchini  Karin Viard  Judith Godrèche  Jérémie Renier 
Valmistustiedot
Valmistusmaa:   Ranska  Belgia 
Tuotantoyhtiö:   Mandarin Cinéma  Production Services Belgium 
Levittäjä:  BiM Distribuzione
Ensi-ilta:   10. marraskuuta 2010  Suomi 1. heinäkuuta 2011 
Kesto:  103 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Potiche – aivovaimo (Potiche) on vuonna 2010 julkaistu ranskalais-belgialainen komediaelokuva, jonka on ohjannut François Ozon. Elokuva perustuu Pierre Barilletin ja Jean-Pierre Grédyn Potiche-nimiseen näytelmään. Elokuvan pääosassa näyttelevät Catherine Deneuve, Gérard Depardieu, Fabrice Luchini, Karin Viard, Judith Godrèche ja Jérémie Renier. Elokuvan tapahtumat sijoittuvat vuoteen 1977 ja se kertoo alistuvasta vaimosta, joka alkaa johtaa miehensä sateenvarjotehdasta työntekijöiden alettua kapinoimaan tyrannimaista esimiestään vastaan. Ranskaksi elokuvan nimi "Potiche" tarkoittaa koristevaasia, mutta karkeasti myös vanhan ja varakkaan miehen nuorta ja viehättävää vaimoa, niin sanottua statussymbolia. Elokuva kilpaili myös vuoden 2010 Venetsian elokuvajuhlilla.
Näyttelijät

| 0 | 1 | 2 |
| --- | --- | --- |
|  Catherine Deneuve  | … |  Suzanne Pujol   |
|  Gérard Depardieu  | … |  Maurice Babin   |
|  Fabrice Luchini  | … |  Robert Pujol   |
|  Karin Viard  | … |  Nadège   |
|  Judith Godrèche  | … |  Joëlle   |
|  Jérémie Renier  | … |  Laurent Pujol   |
|  Évelyne Dandry  | … |  Suzannen sisko   |
|  Élodie Frégé  | … |  nuori Suzanne   |
Julkaisu

Elokuva esitettiin ensimmäisen kerran syyskuussa 2010 Venetsian elokuvajuhlilla, jossa se oli kilpailemassa Kultaisesta leijonasta. Se julkaistiin 10. marraskuuta 2010 Ranskassa ja Belgiassa ja 1. heinäkuuta 2011 Suomessa.
Aiheesta muualla

Elokuvan kotisivut (ranskaksi)
Potiche Rotten Tomatoesissa (englanniksi)
Martin Frost

| Martin Frost |
| --- | --- |
 Martin Frost
Yhdysvaltain edustajainhuoneen jäsen
 1979–2005  
Henkilötiedot
Syntynyt: 1. tammikuuta 1942 (ikä 82) Glendale, Kalifornia, Yhdysvallat
Puoliso:  Kathryn Frost (1998-2006)
Tiedot
Puolue:  demokraatit
Jonas Martin Frost III (s. 1. tammikuuta 1942 Glendale, Kalifornia, Yhdysvallat) on yhdysvaltalainen poliitikko. Hän oli vuosina 1979–2005 Yhdysvaltain edustajainhuoneen jäsen demokraattina Texasin 24.[lähde? ] piiristä. Hän pyrki jatkokaudelle vuoden 2004 vaaleissa, muttei tullut enää valituksi.
Frost syntyi Glendalessa, Kaliforniassa, ja varttui Texasin Fort Worthissa. Hän valmistui Missourin yliopistosta vuonna 1964 ja sai Juris Doctor -arvonsa Georgetownista vuonna 1970. Hän kuului Yhdysvaltain armeijan reserviin vuosina 1966-1972.
Frost toimi ennen lakiuraansa uutisreportterina. Hän oli ensimmäistä kertaa ehdolla edustajaksi vuonna 1974. Hän oli naimisissa Yhdysvaltain armeijan kenraalina toimineen Kathryn Frostin kanssa vuodesta 1998 tämän kuolemaan saakka 2006.
Potentiometri

Yksikierrospotentiometri
Yksikierroslankapotentiometri
Liukupotentiometri
Potentiometrin tai kiertokytkimen nuppi
Potentiometri (puhek. ”potikka”) on elektroniikassa kolminapainen säätövastus, jota voidaan käyttää myös jännitteenjakajana. Potentiometrin keskeinen ominaisuus on portaaton säädettävyys. Vastaava portaittain säädettävä laite on nimeltään askelvaimennin. Koska potentiometri on kalliimpi ja työläämpi valmistaa kuin askelvaimennin, jälkimmäistä usein käytetään pienempää säätötarkkuutta vaativissa kohteissa.
Potentiometri on tyypillisesti manuaalisesti ohjattava. Potentiometriä, jota säädetään ruuvimeisselillä, kutsutaan trimmeripotentiometriksi. Automaattiohjauksella toimivia potentiometrejä käytetään transduktoreina muun muassa joystickeissä.
Yleisessä potentiometrimallissa on hevosenkengän muotoinen vastuspinta tai vastuslangasta tehty käämi, jonka kumpaankin päähän on kytketty liitosnasta. Tällaisessa potentiometrissä on myös akseli, johon on kytketty liukukosketin: akselia kääntämällä liukukoskettimella saadaan väliulosotto vastuspinnasta. Liukukosketin on yhdistetty potentiometrin keskimmäiseen liittimeen.
Potentiometrejä valmistetaan eri tehonkestoisina, yksi- tai monikierroksisina ja monenmuotoisena. Tehonkestoon vaikuttavat pääasiassa vastuksen materiaali ja jonkin verran myös potentiometrin fyysinen koko. Eräissä potentiometrimalleissa on myös kytkin, joka voi vaikkapa kytkeä laitteen virran päälle, esimerkiksi äänenvoimakkuuden säätimen yhteydessä.
Hevosenkengän muotoisten potentiometrien metallikotelossa on yleensä kierre, jonka avulla sen voi kiinnittää laitekoteloon mutterilla. Akselin päähän kytketään lähes aina nuppi helpottamaan käsin säätämistä.
Lineaarinen ja logaritminen potentiometri

Potentiometrejä on lineaarisia ja logaritmisia. Lineaarisella potentiometrillä signaalin voimakkuus muuttuu suoraan asetetun asennon suhteessa, logaritmisella taas signaalin voimakkuus muuttuu aina jyrkemmin, mitä pidemmälle säädintä käännetään. Muun muassa äänenvoimakkuuden säätiminä käytetään logaritmista potentiometriä, koska äänenvoimakkuus aistitaan logaritmisesti. Logaritmisella potentiometrillä tietyn suuruista akselin kiertoa vastaa signaalin voimakkuuden kasvu aina yhtä monella desibelillä. Logaritminen potentiometri merkitään nykyään yleensä A-kirjaimella, lineaarinen taas B-kirjaimella, mutta näihin ei voi varmuudella luottaa, koska merkintätapaa on historian saatossa muutettu.  Logaritmisessa potentiometrissä on usein käytössä merkintä "LOG" ja lineaarisessa "LIN".
Potentiometrin käyttötapoja ja -kohteita

Potentiometriä voidaan käyttää jännitteenjakajana, kun vastuksen yläpäähän tuodaan signaali tai jännitetaso ja alapäähän maataso (nolla). Tällöin liukua kääntämällä keskimmäiseen nastaan voidaan säätää mikä tahansa jännitteen tai signaalin taso yläpään ja maan väliltä.
Potentiometriä voidaan käyttää myös säätövastuksena. Potentiometrin nimellisarvo on sen vastusosan resistanssi. Liukua käännettäessä keskinastan ja kumman tahansa päätynastan välinen vastusarvo muuttuu nollan ja nimellisarvon välillä.
Potentiometrejä käytetään esimerkiksi radioiden äänenvoimakkuuden säätiminä ja balanssisäätiminä. Stereolaitteiden äänenvoimakkuussäätiminä voidaan käyttää stereopotentiometrejä, joissa molemmille kanaville on oma vastuksensa. Molempien kanavien liu'ut ovat sähköisesti erillisiä mutta yleensä mekaanisesti kytkettyinä samalle akselille, jolloin kummankin kanavan äänenvoimakkuus säätyy samalla säätönupilla.
Hyvälaatuisia potentiometrejä käytetään myös asentoantureina (usein muovin ja langan hybridirakenne ja öljytäyte), esimerkiksi wah-wah efektipedaalissa tai joystickissa.
Aiheesta muualla

Wikimedia Commonsissa on kuvia tai muita tiedostoja aiheesta .
ResistorGuide.com: Potentiometer (englanniksi)
Esimerkkejä potentiometrin käytöstä
Luettelo Xbox-peleistä

Tämä on luettelo Xboxin peleistä.
|  | Nimi | Lajityyppi | Kehittäjä | Julkaisija | Julkaistu> EU / PAL | Julkaistu> JP | Julkaistu> NA |
| --- | --- | --- | --- | --- | --- | --- | --- |
|  | 007: Agent Under Fire | First-person Shooter | Savage Entertainment | EA Games | 14.06.2002 | - | 26.03.2002 |
|  | 007: Everything or Nothing | Third-person Action-adventure/Stealth | EA Games | EA Games | 26.02.2004 | - | 17.02.2004 |
|  | 007: From Russia with Love | Third-person Action-adventure/Stealth | EA Games | EA Games | 17.11.2005 | - | 01.11.2005 |
|  | 007: Nightfire | First-person Shooter | Eurocom | EA Games | 29.11.2003 | 15.01.2003KR | 18.11.2002 |
|  | 187 Ride or Die | Vehicular Combat | Ubisoft | Ubisoft | 26.08.2005 | - | 23.08.2005 |
|  | 2002 FIFA World Cup | Soccer | EA Sports | EA Sports | 26.04.2002 | 02.05.2002 | 22.04.2002 |
|  | 25 To Life | Third-person Shooter | Avalanche Software, Ritual Entertainment | Eidos | - | - | 17.01.2006 |
|  | 4x4 EVO 2 | Racing | Terminal Reality | Gathering | - | - | 15.11.2001 |
|  | 50 Cent: Bulletproof | Third-person Shooter | Genuine Games | VU Games | 25.11.2005 | - | 17.11.2005 |
|  |  Advent Rising | Third-person Shooter | GlyphX Games | Majesco Entertainment | 30.06.2005 | - | 31.05.2005 |
|  | Aeon Flux Æon Flux | Action-adventure | Terminal Reality | Majesco Entertainment | 31.03.2006 | - | 15.11.2005 |
|  | AFL Live 2003 | Sports | IR Gurus | Acclaim | 01.11.2002AUS | - | - |
|  | AFL Live 2004 | Sports | IR Gurus | Acclaim | 01.08.2003AUS | - | - |

|  | AFL Live Premiership Edition | Sports /  footy | IR Gurus | Acclaim | 29.04.2004AUS | - | - |

|  | AFL Premiership 2005 | Sports /  footy | IR Gurus | THQ | 22.09.2005AUS | - | - |
Punanahka

Punanahka (holl. De Indianenreeks) on alankomaalaisen Hans Kressen käsikirjoittama ja piirtämä yhdeksänosainen intiaanisarjakuvasarja. Sarjassa seurataan 1500-luvun apassiheimon elämää nykyisen New Mexicon osavaltion alueella. Heimo kohtaa espanjalaisia ja oppii vähitellen ratsastamaan näiltä karanneilla hevosilla. Sarjakuvan päähenkilöitä ovat nuori intiaani Anua, hänen isänsä heimopäällikkö Chaka ja mestitsi, joka opettaa Anuan ratsastamaan.
Sarjaa on käännetty eurooppalaisille kielille. Suomeksi WSOY julkaisi kuusi ensimmäistä albumia. Niiden suomentajat ranskan kielestä olivat Panu Pekkanen (osat 1, 4, 5 ja 6) ja Simo Mäenpää (osat 2 ja 3).
Osat

Ukkosen herrat, julkaistu 1975 – De meesters van de donder, 1973
Tuulen perilliset, 1975 – De kinderen van de wind, 1973
Turman tuojat, 1975 – De gezellen van het kwaad, 1974
Kojoottien kutsu, 1975 – De zang van de prairiewolven, 1974
Koston tie, 1977 – De weg van de wraak, 1975
Sudenpentu, 1977 – De welp en de wolf, 1976
De gierenjagers, 1978
De prijs van de vrijheid, 1979
De eer van een krijger, 1982
Manninen (tiikeri)

Manninen (myös Manne, 1993 Leipzig, Saksa – 11. marraskuuta 2006 Helsinki) oli Leipzigin eläintarhassa syntynyt siperiantiikeriuros, joka muutti Helsingin Korkeasaaren eläintarhaan vuonna 1995. Se sai elinaikanaan viisi pentua ja se oli usean syksyn ajan Kissojen yö -tapahtuman keskeisessä osassa.
Manninen lopetettiin 13-vuotiaana marraskuussa 2006. Syynä Mannisen lopettamiseen oli se, että Mannisen terveys oli alkanut heiketä, sillä se ontui ja sen selkä oli viallinen. Tarhassa ei olisi myöskään ollut tilaa kolmelle tiikerille, sillä Korkeasaari oli aiemmin tehnyt sopimuksen englantilaisen eläintarhan kanssa siitä, että keväällä 2006 muuttanut Lara-naaras saisi seurakseen nuoren uroksen Britanniasta.
Prince of Central Park

| Prince of Central Park> The Prince of Central Park |
| --- | --- |

Ohjaaja:  John Leekley
Käsikirjoittaja:  John Leekley
Perustuu:  Evan Rhodesin noveliin
Tuottaja:   Steven Seagal  Julius R. Nasso 
Säveltäjä:  Theodore Shapiro
Pääosat:   Kathleen Turner  Danny Aiello  Harvey Keitel  Cathy Moriarty  Frank Nasso 
Valmistustiedot
Valmistusmaa:  Yhdysvallat
Tuotantoyhtiö:  Seagal/Nasso Productions
Levittäjä:  Keystone Studios Netflix
Kesto:  109 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Prince of Central Park (The Prince of Central Park) on yhdysvaltalainen draamaelokuva, joka valmistui vuonna 2000. Elokuva jäi Seagal/Nasso Productionsin viimeiseksi tuottamaksi elokuvaksi, sillä tuotantoyhtiö hajosi pian elokuvan valmistumisen jälkeen.
Rooleissa

| 0 | 1 | 2 |
| --- | --- | --- |
|  Kathleen Turner  | … |  Rebecca Cairn   |
|  Danny Aiello  | … |  Noah Cairn   |
|  Harvey Keitel  | … |  Valvoja   |
|  Cathy Moriarty  | … |  Rouva Ardis   |
|  Frank Nasso  | … |  J.J Somer   |
Aiheesta muualla

Prince of Central Park Internet Movie Databasessa (englanniksi)
Puoskarilaki

Puoskarilaki oli Suomessa suunnitteilla ollut laki, jolla oli tarkoitus rajata vaihtoehtoisten hoitojen antamista. Lain valmistelusta kuitenkin luovuttiin syksyllä 2010. Kohutun lain valmistelu aloitettiin 2009, mutta se todettiin tarpeettomaksi ja asia päätettiin hoitaa muuta lainsäädäntöä kehittämällä.
Ruotsissa on olemassa puoskarilaiksi (kvacksalverilagen) sanottu laki, joka tosin itsessään on kumottu vuoden 1999 alusta alkaen. Nykyisin lain pääkohdat sisältyvät Ruotsissa potilasturvallisuuslakiin.
Lyhyesti sanottuna laissa määrätään, että henkilöiden, joilla ei ole laillista ammattia, ei tulisi:selvennä
hoitaa tartuntatautilakiin kuuluvien tartuntatautien (esimerkiksi HIV, tuberkuloosi ja muut) potilaita
hoitaa syövän, diabeteksen tai epilepsian potilaita
hoitaa raskauden tai synnytyksen yhteydessä esiintyviä sairauksia
käyttää yleistä anestesiaa ennen tutkimusta tai hoitoa
käyttää radiologisia menetelmiä (röntgen, lääketieteellinen säteily)
tutkia tai hoitaa alle 8-vuotiaita lapsia
antaa kirjallisia neuvoja tai ohjeita hoidosta ilman henkilökohtaista tutkimusta
kokeiluttaa tai toimittaa piilolinssejä
Aiheesta muualla

Terveyssosiologi syyttää eduskuntaa puoskarilain jarruttelusta – Päivi Räsäsen mukaan taustalla isoa bisnestä ja poliitikkojen painostamista Yle, 2018
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kvacksalverilagen
Käännös suomeksi
Matti Tapio

| Matti Tapio |
| --- | --- |
 Matti Tapio ryhmäkuvassa
Henkilötiedot
Syntynyt: 27. syyskuuta 1926 Helsinki
Kuollut: 11. joulukuuta 1978 (52 vuotta) Tampere
Ammatti:  elokuvaohjaaja näyttelijä teatterinjohtaja
Ohjaaja
Palkinnot
 Parhaan miesnäyttelijän Jussi (1976) Kaksi ruplan rahaa Parhaan televisioelokuvan Jussi (1979) Sodan ja rauhan miehet 
Aiheesta muualla
IMDb 
Elonet
Matti Tapio Johansson (käytti taiteilijanimeä Matti Tapio; 27. syyskuuta 1926 Helsinki – 11. joulukuuta 1978 Tampere) oli suomalainen ohjaaja, näyttelijä ja teatterinjohtaja.
Tunnetuin Tapion ohjaustöistä oli vuonna 1978 valmistunut TV2:ssa esitetty dokumenttipohjainen näytelmäsarja Sodan ja rauhan miehet, jossa kuvattiin arkistolähteisiin sekä aikalais- ja asiantuntijahaastatteluihin pohjautuen Suomen ulkopoliittista kehitystä 1930-luvun loppupuolelta jatkosodan alkuun. Sarja, jonka käsikirjoituksen Matti Tapio oli myös tehnyt, herätti aikanaan voimakasta keskustelua.
Muita Tapion ohjaustöitä olivat televisiosarja Hilma (1969), näyttelijä Tauno Palosta tehty televisiodokumentti Elän tätä päivää – lähikuva näyttelijä Tauno Palosta (1973), televisiosarja Oi kallis kaupunki (1975) ja televisionäytelmä Kaksi ruplan rahaa (1976).  Tapio esiintyi myös näyttelijänä monissa elokuvissa, muun muassa televisioelokuvassa Manillaköysi (1976) ja Matti Kassilan elokuvassa Vodkaa, komisario Palmu (1969).
Tapio työskenteli Oulun kaupunginteatterin johtajana vuosina 1957–1959.
Tapio menehtyi syöpään 52-vuotiaana. Hänet on haudattu Lamminpään hautausmaalle.
Matti Takala

Matti Takala voi viitata seuraaviin henkilöihin:
Matti Edvard Takala (1869–1961), hevosmies ja kansanmuusikko
Matti A. Takala (1956–2021), muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Takala”, voi hakea sivunnimihaulla, laajalla sivunnimihaulla tai tekstihaulla.
Matti Jokinen

Matti Jokinen -nimisiä henkilöitä ovat:
Matti Jokinen (s. 1928), jalkapallomaalivahti
Matti Jokinen (1936–2004), kilpapurjehtija
Matti Jokinen (s. 1987), jalkapalloilija
Matti A. Jokinen (1932–2014), hammaslääketieteen tohtori ja vuorikiipeilijä
Matti O. Jokinen (s. 1919), everstiluutnantti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Jokinen”, voi hakea sivunnimihaulla, laajalla sivunnimihaulla tai tekstihaulla.
Martin John Amos

Martin John Amos (s. 8. joulukuuta 1941 Cleveland) on yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 25. toukokuuta 1968 ja nimitettiin sen vihkipiispaksi sekä Metan titulaaripiispaksi 3. huhtikuuta 2001. Piispaksi vihkiminen seurasi 7. kesäkuuta. Pääkonsekraattorina toimi Anthony Michael Pilla, jota avustivat Alexander James Quinn ja Anthony Edward Pevec.
Amos sai 12. lokakuuta 2006 nimityksen Davenportin piispaksi, jonka virkaan hänet asetettiin 20. marraskuuta.
Martin Jiránek

Martin Jiránek
Martin Jiránek  (s. 25. toukokuuta 1979 Praha, Tšekkoslovakia) on tšekkiläinen jalkapalloilija, pelipaikaltaan puolustaja.
Ennen siirtymistään nykyiseen seuraansa Jiránek pelasi vuosina 1996–1999 Bohemians Prahassa, 1999–2000 Slovan Liberecissä ja 2001–2004 Italiassa Regginassa. Maajoukkueessa hän pelasi 2004 EM-kilpailuissa ja 2006 MM-kilpailuissa. Jiránek on 189 senttimetriä pitkä.
Marja Karjalainen

Marja Liisa Karjalainen, ent. Pyykkönen (s. 9. heinäkuuta 1950 Kajaani) on suomalainen insinööri ja yritysjohtaja, joka on saanut viestintäneuvoksen arvonimen.
Karjalainen tuli ylioppilaaksi Kainuun yhteislyseosta 1970 ja valmistui diplomi-insinööriksi Oulun yliopistosta 1976. Hän oli 
Kajaanin teknillisen koulun tietoliikenteen pääopettaja 1976–1984, Kajaanin Puhelinosuuskunnan, vuodesta 2007 Kainuun Puhelinosuuskunta, suunnitteluinsinööri vuodesta 1984, kehityspäällikkö vuodesta 1987, tekninen päällikkö ja johtaja vuodesta 1992 ja toimitusjohtaja 2002–2012. Kaisanetin toimitusjohtaja Karjalainen oli 2011–2012 ja Herman IT -yhtiön toimitusjohtaja 2011–2014. Hänellä oli ammattiuransa aikana myös useita asiantuntija- ja luottamustehtäviä. Viestintäneuvoksen arvonimen Karjalainen sai vuonna 2012. Vuojen Kaenuulaiseksi hänet valittiin vuonna 2006.
Mavrovoúni (Thessalia)

| --- | --- |
Sijainti:  Lárisa ja Magnesia, Thessalia, Kreikka
Korkeus merenpinnasta:  1 054 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mavrovoúni (kreik. Μαυροβούνι) on vuori Thessaliassa itäisessä Manner-Kreikassa. Sen korkeus on 1 054 metriä (toisen lähteen mukaan 1 053 metriä).
Mavrovoúni, suomeksi ”Musta vuori”, sijaitsee Lárisan alueyksikössä lähellä Egeanmeren rantaa, linnuntietä noin 35 kilometriä itään Lárisan kaupungista. Pienempi osa vuoren eteläpäästä on Magnesian alueyksikön alueella. Vuoren korkeimman huipun nimi on Skoútli (Σκούτλη). Mavrovoúnin pohjoispuolella sijaitsee Óssa-vuori ja eteläpuolella Pílio-vuori. Vuori on liuskekiveä ja kalkkikiveä.
Mavrovoúni-vuorella sijaitsee Polydéndrin metsä (Dásos Polydendríou). Vuori ja metsä muodostavat Natura 2000 -alueen, jonka pinta-ala on 36 944 hehtaaria.
Mawlawi Abdul Kabir

Mawlawi Abdul Kabir vuonna 2021.
Mawlavi Mohammed Abdul Kabir on Talibanin johtajia. Hän toimi 16. huhtikuuta – 13. marraskuuta 2001 Afganistanin pääministerinä. YK kertoo, että hän oli toinen varamies Talebanin ministerineuvostossa; Nangarharin maakunnan kuvarnööri ja itäisen alueen johtaja. YK:n mukaan Kabir syntyi vuosien 1958 ja 1963 välillä Paktiassa ja hän kuuluu Zardran heimoon. YK kertoo, että Kabir on aktiivinen terroritoimissa Itä-Afganistanissa.
Mavrovoúni (Epeiros)

| --- | --- |
Sijainti:  Ioánnina, Epeiros ja Grevená, Länsi-Makedonia, Kreikka
Vuoristo:  Pohjoinen Píndos
Korkeus merenpinnasta:  2 157 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mavrovoúni (kreik. Μαυροβούνι) eli Flénga (Φλέγγα) on vuori ja vuorijono pohjoisessa Píndos-vuoristossa Epeiroksen, Thessalian ja Länsi-Makedonian rajalla Kreikassa. Sen korkeus on 2 157 metriä (toisissa lähteissä 2 159 tai 2 160 metriä).
Mavrovoúni sijaitsee Ioánninan ja Grevenán alueyksiköiden alueella lähellä Métsovon kaupunkia. Se on osa historiallisissa lähteissä esiintyvää Zygóksen vuorijonoa, joka on ollut keskeinen ja toisaalta korkein kulkureitti Epeiroksen ja Thessalian välillä. Mavrovoúnin alue kuuluu Pohjoisen Píndoksen kansallispuistoon. Vuoren länsipuolelta virtaa Aóos-joki, ja sen eteläpuolella sijaitsee Aóoksen tekojärvi.
Vuoren korkeimman huipun nimi on joissakin lähteissä Kakoplévri (Κακοπλεύρι) eli Miliá (Μηλιά) (2 159 tai 2 160 m), joka kuitenkin toisissa lähteissä lasketaan erilliseksi vuoreksi: tällöin korkeimmaksi huipuksi mainitaan Flénga (Φλέγγα, 2 157 m). Muut korkeimmat huiput ovat Aftiá (Αυτιά, 2 081 m), Tría Sýnora (Τρία Σύνορα, 2 050 m), Kapetán Klidí (Καπετάν Κληδή, 2 036 m), Díkorfo (Δίκορφο, 1 970 m), Toúrla (Τούρλα, 1 535 m) ja Toúmpa (Τούμπα, 1 481 m). Osa näistä huipuista luetaan joissakin lähteissä läheisen Lýgkos-vuoren huippuihin.
Pyhän Tapanin kirkko

| Pyhän Tapanin kirkko Stefanskyrkan |
| --- | --- |
 Kirkko vuonna 2005.
Sijainti:  Tukholma, Ruotsi
Kirkkokunta:  Ruotsin kirkko
Hiippakunta:  Tukholman hiippakunta
Rakentamisvuosi:  1904
Suunnittelija:  Carl Möller
Materiaali:  kivi
Istumapaikkoja:  220
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Tapanin kirkko (ruots. Stefanskyrkan) on Vanadislunden-puistossa Tukholman Vasastadenissa sijaitseva viktoriaanisesta arkkitehtuurista innoitusta saanut kivikirkko vuodelta 1904.